Didirišwa tša go Ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dira Diphetho tša Gago ka Bohlale
Dihlatse tša Jehofa
Dilo tše di Lego Gona
Dikgatišo tše di Lego Gona
Batho ba bantši ba diriša mokgwa wo ge ba bolela. Gantši le wena o dira seo o sa lemoge. O ka bolela selo sa go swana le se: “Ba itše dienywa ka moka di budule; eupša, ge e le tše tšona ga tša butšwa.” Goba o ka bolela gore: “O be a na le dihlong kudu ge e be e sa le ngwana, fela ga bjale o bolela kudu.”
Pukung yona ye ya Beibele ya Baefeso, o tla hwetša ditemana tše dingwe tšeo go tšona Paulo a dirišitšego mokgwa wo wa go bontšha phapano ya ditaba. Go nagana ka se go tla re thuša go kwešiša ntlha ya Paulo gomme seo sa dira gore re tsebe gakaone seo re swanetšego go se dira.
O tla hwetša go kgahliša e bile go hola go hlahloba tšhate ye e lego sehlogong se yeo e bontšhago phapano ya ditaba yeo e hwetšwago go Baefeso kgaolo 4 le 5. Ge o dutše o bala phapano e nngwe le e nngwe, nagana ka bophelo bja gago. Ipotšiše: ‘Gabotsebotse, ke motho wa mohuta mang? Ke itshwara ka tsela efe maemong a bjalo goba a swanago le ona? Batho ba bangwe ba bona ke wela lehlakoreng lefe la ao a mabedi?’ Ge e ba o lemoga gore phapano e itšego e go bontšha gore go na le moo o swanetšego go lokiša gona, leka go dira bjalo. Dumelela mokgwa woo o go thuša.
Ruri Mangwalo a re hlahla ka go re bontšha gantši mokgwa wo wa go bontšha phapano ya ditaba, gomme seo se ka re thuša go sepela tseleng ya Modimo. Le gona re ka diriša mokgwa wo go thuša ba bangwe go tseba therešo ya Beibele.
Ditemana tše Dingwe tša go Bontšha Phapano go Baefeso Kgaolo 4 le 5
“Ga se ra swanela go hlwa . . . re akgaakgwa . . . ka bohwirihwiri bja batho, ka boradia go dirišwa maano a bofora.”—4:14.
“[Ditšhaba] di leswiswing monaganong, . . . ka baka la go retela ga dipelo tša tšona.”—4:18, 19.
“Eupša lena ga se la ithuta gore Kriste o ka tsela ye bjalo, se ke therešo ge le mo kwele gomme le rutilwe ka yena.”—4:20, 21.
“Anke polelo e bodilego e se ke ya tšwa melomong ya lena.”—4:29.
“Anke bootswa le ditšhila tša mohuta o mongwe le o mongwe goba megabaru le go bolelwa di se ke tša bolelwa gare ga lena.”—5:3.
“Eupša bjale le seetša go Morena.”—5:8.
“Eupša go e na le moo le e bee nyanyeng gore e bonagale seo e lego sona.”—5:11.
“Ka gona dulang le phakgametše gore kamoo le sepelago ka gona ga se bjalo ka batho ba ba sa hlalefago.”—5:15.
“Eupša . . . bjalo ka ba bohlale, le diriše nako ya lena ka bohlale.”—5:15, 16.
“Eupša tšwelang pele le hlatha seo thato ya Jehofa e lego sona.”—5:17.
“Le se ke la tagwa ke beine, ka ge seo se lebiša kgobogong.”—5:18.
“Eupša dulang le tlatšwa ka moya o mokgethwa.”—5:18.
“E le gore [Kriste] a tšweletše phuthego go yena e le letagong la yona, e se na sepatso goba lešošo goba le ge e le sefe sa dilo tše bjalo.”—5:27.
“Eupša gore e be e kgethwa gomme e hloke bosodi.”—5:27.
“Eupša o a o fepa le go o babalela, go etša ge Kriste le yena a dira phuthego bjalo.”—5:29.
Ntšha Moneelo wa go Thekga Modiro wa Rena wa Lefase ka Bophara